cyanic-selkie/wikianc huggingface dataset:
Stećak u Baljvinama
Opis
Stećak je u obliku  sanduka dimenzija:1.6x0.70x1.25 m, pri dnu malo sužen. Isklesan je od tvrdog lokalnog krečnjaka.
Orijentisan je dužom osom u pravcu zapad-istok. Duže strane su ukrašene: južna - velikim, skoro zatvorenim prstenom "polumjeseca". Sjeverna strana je ukrašena istim motivom polumjeseca. U istočnom gornjem uglu je mala rozeta. Ukrasi su precizno isklesani u plitkom reljefu na gornjoj polovini stećka.
Ivan Lovrenović je zapisao da mještani govore "čuči na srid sela od kako je Boga i svita, pa neka ga i sad...". "Mještani, Bošnjaci ga ne "svojataju", ali njihov iskaz svjedoči o njegovoj drevnosti i nejasnom strahopoštovanju koje kod mještana izaziva
Pupčana vena
Pupčana vena je vena prisutna tokom fetusnog razvoja koja prenosi oksigenisanu krv iz posteljice u rastući fetus. Pupčana vena omogućava zgodan pristup centralnoj cirkulaciji novorođenčeta radi obnavljanja volumena krvi i davanja glukoze i lijekova.
Krvni pritisak unutar pupčane vene je približno 20 mmHg.
Fetusna cirkulacija
Neuparena pupčana vena nosi krv bogatu kisikom i hranljivim materijama koja potiče iz razmene krvi fetusa i majke u horionskim resicama. Više od dvije trećine fetusne jetrene cirkulacije odvija se preko glavne portne vene, dok se ostatak prenosi iz lijeve portne vene preko ductus venosus u donju šuplju venu, da bi se na kraju isporučio u desnu pretkomoru fetusa.
Zatvaranje
Zatvaranje pupčane vene obično se dešava nakon što su pupčane arterije zatvorene. Ovo produžava komunikaciju između placente i srca fetusa, omogućavajući neku vrstu autotransfuzije preostale krvi iz posteljice u fetus.
U roku od sedmicu dana od rođenja, pupčana vena novorođenčeta je obliterirana i zamenjena je fibroznom vrpcom koja se zove okrugli ligament jetre (također se naziva i ligamentum teres hepatis). Proteže se od pupka do poprečne fisure, gdje se spaja sa falciformnim jetrenium ligamentom, kako bi odvojio segment 4 od segmenata 2 i 3 lijevog jetrenog režnja.
Rekanalizacija
Pod ekstremnim pritiskom, okrugli ligament se može ponovo otvoriti, kako bi omogućio prolaz krvi. Takva rekanalizacija može biti evidentna kod pacijenata sa cirozom i portnom hipertenzijom. Pacijenti s cirozom doživljavaju brzi rast ožiljka u i oko jetre, često funkcionalno opstruirajući obližnje sudove. Okluzija žila povećava vaskularni otpor i stoga dovodi do hipertenzije. Kod portne hipertenzije, sudovi koji okružuju jetru su podvrgnuti abnormalno visokom krvnom pritisku—toliko visokom, u stvari, da je sila pritiska krvi na okrugli ligament dovoljna da rekanalizira strukturu. Ovo dovodi do stanja zvanog Caput medusae.
Kateterizacija
Novorođenče ima otvorenu pupčanu venu najmanje sedmicu dana nakon rođenja. Ova pupčana vena može biti kateterizirana za brz intravenski pristup. Može se koristiti kao mjesto za redovnu transfuziju u slučajevima eritroblastoze ili hemolitske bolesti. Također obezbeđuje put za mjerenje centralnog venskog pritiska.
23. SS oružana brdska divizija "Kama" (hrvatska br. 2)
23. SS oružana brdska divizija "Kama" (hrvatska br. 2) (23. Waffen-Gebirgs-Division der SS Kama (''kroatische Nr. 2'')) osnovana je krajem 1944. Bila je sastavljena od dobrovoljaca iz NDH, hrvatskih antikomunista i tzv. Volkdeutchera.
Balkan 1944.
Kama je druga hrvatska Waffen SS divizija. Nova divizija je dobila počasni naslov "Kama". Regrutacija u diviziju "Kama" počela je 10. juna 1944, a najveći broj oficira i podoficira bili su Nijemci. Hrvatski oficiri su također iz Handžar divizije prebačeni u "Kamu", uključujući i cijelu izviđačku jedinicu. Ovo je bila druga hrvatsko-muslimanska divizija.
Zanimljivo je to da "Kama" nikad nije bila u veličini divizije. U septembru 1944. divizija je brojala 3.793 vojnika. Plašeći se partizanskih ometanja u obučavanju regruta, mjesto obuke divizije bila je regija Bačka. Bačka je bila anektirana od Mađarske u aprilu 1941, i bila je dovoljno odvojena od partizanskog utjecaja.
Divizija počinje djelovati u julu i augustu 1944., ali tokom mjeseca septembra 1944. Crvena Armija je napravila opasno napredovanje prema Mađarskoj i Balkanu. Mjesto obuke divizije bilo je uz vatrenu liniju. SS-FHA je pokušao opremiti diviziju za borbu, 24. septembar je bio određen kao datum s kojim divizija kreće u borbu. Stepen obuke regruta je i dalje bio samo osnovni, međutim, određeni datum je došao. SS-FHA uvidio je da divizija nema vremena za potpuno formiranje. Kako se Crvena Armija kretala po Mađarskoj, njemački oficiri odlučili su ukinuti diviziju i njene vojnike i obučene oficire premiještali su u druge divizije. Odluka je donešena u oktobru 1944, i glavnina divizijskog sastava pomogla je u formiranju 31. SS dobrovoljačke grenadirske divizije.
Muslimanski vojnici iz divizije "Kama" su po zapovjedi otišli u Handžar diviziju. Neki od njih su dezertirali tokom puta u Handžarov štab, ali se većina javila na dužnost.
"Kama" je predviđena kao protivpartizanska jedinica, ali situacija u Evropi prisilila je njemačko vojno vodstvo na ukidanje divizije, i divizija nikada nije do kraja formirana niti je bila u borbama. Nakon raspuštanja jedinice redni broj 23 ustupljen je sljedećoj formiranoj, 33. SS dobrovoljačkoj pancergrenadirskoj diviziji "Nederland"
Džafića Brdo
Džafića Brdo (ćir. Џафића Брдо) je naseljeno mjesto i grad u sastavu općine Bijelo Polje, Crna Gora. U suštini predstavlja prigradsko naselje gradskog (urbanog) tipa grada Bijelog Polja sa kojim de facto čini jedinstvenu cjelinu.
Historija
Do teritorijalne reorganizacije u Crnoj Gori nalazilo se u sastavu stare općine Bijelo Polje.
Stanovništvo
Na popisu stanovništva 2011. godine Džafića Brdo je imalo 156 stanovnika.
Pupčane arterije
Pupčana arterija je uparena arterija (sa po jednom za svaku polovinu tijela) koja se nalazi u abdomenskim i karličnim regijama. U fetus se proteže u pupčanu vrpcu.
Razvoj
Pupčane arterije opskrbljuju deoksigeniranu krv od fetusa do posteljice. Iako se ova krv obično naziva deoksigenirana, važno je napomenuti da je ova fetusna krv sistemska arterijska krv i da će imati istu količinu kisika i hranjivih tvari kao i krv distribuirana u druga fetalna tkiva. Obično su prisutne dvije pupčane arterije zajedno s jednom pupčanom venom u pupčanoj vrpci. Pupčane arterije okružuju mokraćni mjehur, a zatim izvode svu deoksigeniranu krv iz fetusa kroz pupčanu vrpcu. Unutar placente, pupčane arterije se spajaju jedna s drugom na udaljenosti od približno 5 mm od umetka pupčane vrpce u takozvanoj "Hyrtlovoj anastomozi". Nakon toga se granaju u horionske arterije ili "intraplacentalne fetusne arterije".
Pupčane arterije su zapravo potonje od unutrašnjih ilijačnih arterija (prednji dio). One u fetusu snabdevaju zadnje udove krvlju i hranljivim materijama.
Pupčane arterije su jedna od dvije arterije u ljudskom tijelu koje nose deoksigeniranu krv, a druga je plućna arterija.
Pritisak unutar pupčane arterije je približno 50 mmHg. Otpor na protok krvi se smanjuje tokom razvoja kako arterija raste u širinu.
Nakon razvoja
Nakon rođenja, pupčana arterija se povlači. Dio se obliterira i postaje medijalni pupčani ligament (ovo ne pomiješate sa srednjim pupčanim ligamentom, različitom strukturom koja predstavlja ostatak embrionskog urahusa). Dio ostaje otvoren kao grana prednjeg dela unutrašnje ilijačne arterije. Pupčana arterija se nalazi u karlici, i daje početak gornje vezikalne arterije. Kod muškaraca, takođe može dovesti do arterije ductus deferensa koju kod nekih osoba može snabdijevati donja vezikalna arterija.
Klinički značaj
Kateter se može umetnuti u jednu od pupčanih arterija kritično bolesnih beba za vađenje krvi za testiranje]. Ovo je uobičajena procedura u neonatusnoj intenzivnoj njezi, i često se može izvoditi do dvije sedmice nakon rođenja (kada arterije počnu previše propadati). Pupčane arterije obično nisu pogodne za infuzije.
IC 4942
IC 4942 (također poznat kao ESO 185-65 i PGC 64114) je prečkasta spiralna galaksija i nalazi se u sazviježđu Teleskop. Prvo otkriće je napravio Royal Harwood Frost 31. augusta 1904. godine.
Beaufortovo more
Beauforovo more je rubno more Arktičkog okeana a nalazi se sjeverno od Yukona i Aljaske i zapadno od kanadskih arktičkih ostrva. More je dobilo naziv po irskom hidrografu Sir Francisu Beaufortu. Površina mora je oko 450.000 km2. More se odlikuje nepovoljnom klimom jer je zamrznuto tokom većeg dijela godine. Gledano kroz historiju, samo uski prolaz u blizini obale, širine do 100 km, je prohodan u periodu august - septembar ali u zadnje vrijeme zbog klimatskih promjena na Arktiku područje bez leda u kasno ljeto je uvelikoj mjeri uvećano. Obale ovog mora su bile naseljene još prije oko 30.000 godina, ali je gustoća naseljenosti vrlo niska. More posjeduje značajne resurse nafte i zemnog plina otkrivene u razdoblju između 1950-ih i 1980-ih, a istraživanje ovih resursa je postala glavna ljudska aktivnost u ovom području od 1980. godine.
Granični spor
250px|left|thumb|Crtkana površina predstavlja područje oko kojeg se spore SAD i Kanada Dio mora klinastog oblika koji se nalazi između kanadskog teritorija Yukon i američke savezne države Aljaske je sporan i oko njega se spore ove dvije susjedne države. Spor je nastao zbog različitih tumačenja pomorske granice. Naime, Kanada zastupa stav da pomorska granica prati 141. meridijan i to u dužini od oko 200 nautičkih milja tj. oko 370 km, odnosno da pomorska granica dalje nastavlja u pravcu kopnene granice između Yukona i Aljaske. Američki stav po ovom pitanju je da morska granica mora biti okomita na kopno. Ovaj spor je dobio na značaju zbog rezervi nafte] i plina koje se od kanadskog nacionalnog enrgetskog odbora procjenjuju na oko 1,7 milijarde m3 plina, što je dovoljno da pokrije 20-godišnju nacionalnu potrošnju, i više od 1 milijarde m3 nafte.
Ženik
Ženik je naseljeno mjesto u sastavu općine Sveti Jurij ob Ščavnici, regija Pomurska, Slovenija.
Historija
Do teritorijalne reorganizacije u Sloveniji nalazio se u sastavu stare općine Gornja Radgona.
Stanovništvo
Na popisu stanovništva 2011. godine, Ženik je imao 105 stanovnika.
Orinoco
Orinoco je rijeka duga 2.140 km i jedna je od najdužih u Južnoj Americi. Izvire kod Cerro Delgado-Chalbauda, u podnožju planine Parima, dijela (Gvajanskog štita) u Venecueli. Obuhvata sliv površine 880.000 km2 koji se još naziva i Orinoquia. Rijeka Orinoco zajedno sa svojim pritokama predstavlja glavni transportni sistem za unutrašnjost i istočni dio Venecuele kao i za Llanos.
Historija
Ušće rijeke Orinoco u Atlantski okean je dokumentovao Kristofor Kolumbo 1. augusta 1498. godine za vrijeme svog trećeg putovanja.
Alexander von Humboldt je istraživao sliv rijeke 1800. godine, izvještavajući pri tome o riječim delfinima koje je pronašao u rijeci Orinoco. Opširno je objavljivao o riječnoj flori i fauni.
Geografija
Od izvora svojim tokom Orinocu formira široki elipsoidalni luk pri tome u širokom luku obilazeći Gvajanski štit. Njen tok se može podijeliti na 4 dijela:
IC 3335
IC 3335 je kompaktna galaksija i nalazi se u sazviježđu Berenikina kosa. Prvo otkriće je napravio Charles Joseph Etienne Wolf 23. marta 1903. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Žepovci
Historija
Do teritorijalne reorganizacije u Sloveniji nalazili su se u sastavu stare općine Gornja Radgona.
Stanovništvo
Na popisu stanovništva 2011. godine, Žepovci su imali 396 stanovnika.
Oblasti u Bjelorusiji
Oblasti u Bjelorusiji predstavljaju prvi nivo administrativne podjele ove istočnoevropske zemlje. Bjelorusija je podijeljena na 6 oblasti i grad Minsk, pri čemu Minsk ima specijalni status i istovremeno je i glavni grad države i istoimene oblasti.
Osim podjele na oblasti, Bjelorusija se dalje dijeli na rejone koji predstavljaju drugi nivo administrativne podjele zemlje.
Podjela Bjelorusije na oblasti datira još iz 1960. godine kada je Bjelorusija (tada Bjeloruska Sovjetska Socijalistička Republika) bila dio Sovjetskog Saveza.
La Liga 1990/1991.
La Liga 1990/91. je bila 60. sezona nogometnog nacionalnog prvenstva Španije. Sezona je počela 1. septembra 1990. a završila 9. juna 1991. U sezoni je učestvovalo 20 ekipa. Nakon završenog prvenstva Barcelona je 11. put u svojoj historiji osvojila prvenstvo sa 10 poena više od drugoplasiranog Atlético Madrida. Real Betis i Castellón su na kraju sezone ispali iz lige. U cjelokupnoj sezoni je ukupno odigrano 380 utakmica te postignuto 822 gola što je iznosilo 2.16 datih golova po utakmici. Najefikasnija ekipa lige je bila Barcelona. Emilio Butragueño, nogometaš Real Madrdida je bio najbolji strijelac lige sa 19 postignutih golova.
Windows 11
Windows 11 je operativni sistem za lične računare kog objavljuje Microsoft u sklopu porodice operativnih sistema Windows NT.
Objavljen 24. juna 2021. i nasljednik je Windowsa 10, koji je objavljen 2015. Windows 11 objavljen je za javnost 5. oktobra 2021. kao besplatna nadogradnja putem Windows Update i Windows 11 Installation Assistant-a na odgovarajućim uređajima, koji rade na Windows 10.
Razvoj
Nakon objavljivanja Windowsa 10, Microsoft je izjavio "da će to biti posljedna verzija operativnog sistema". Smatralo je se da je operativni sistem usluga, gdje će dolaziti nove verzije i ažuriranja s vremenom koja će se objavljivati. Međutim nagađanja o novoj verziji ili redizajniranju Windowsa pojavila su se nakon što je Microsoft objavio spisak poslova koji se odnose na "opsežno pomlađivanje" Windowsa. Vizualni izgled za Windows, razvijen je pod imenom "Sun Valley", gdje će biti modernizacija korisničkog interfejsa sistema.
Dana 15. juna 2021. pojavile su se slike, za koje se pretpostavlja da je beta verzija radne površine operativnog sistema Windowsa 11. Slike koje su se pojavile, također pokazuju interfejs sličan otkazanom Windowsu 10X, s redizajniranom instalacijom (OOBE) i brendiranjem Windowsa 11.
Windows 11 trebao bi doći samo u 64-bitnoj verziji, nepoznato je hoće li službeno izadnje OS-a biti dostupno i u 32-bitnoj (IA-32) i verziji za ARM64.
Na konferenciji za programere, izvršni direktor Satya Nadella zadirkivao je sljedeću generaciju Windowsa, tokom svog uvodnog izlaganja. Također je zadirkivao da će zvanično najavljivanje doći vrlo brzo. Samo sedmicu nakon konferencije, Microsoft je najavio događaj koji će se desiti 24. juna 2021. u 11 sati (ET). Dana 10. juna 2021. Microsoft je objavio 11-minutni video na YouTubeu o pokretanju Windowsa, sa mnogim ljudima, koji su nagađali da se radi o Windowsu 11.
Dana 20. juna 2021. Microsoft u svom dokumentu za podršku slučajno je otkrio da je Windows 11 u razvoju.
Najava
Očekuje se da će Windows 11 biti zvanično najavljen na događaju koji će se desiti 24. juna 2021.
Korisnički interfejs i dizajn
Procurila je informacija da bi Windows 11 trebalo da sadrži ažuriran korisnički interfejs, koji sadrži Microsoftove smjernice Fluent Design. Također u ovoj verziji dolazi redizajnirani meni Start, koji uklanja pločice sa desne strane, koje su bile na Windowsu 10. Traka zadataka unaprijed je usmjerena i centrirana, slično macOS-ovom Docku, ali će ostati opcija poravnavanja prema lijevo. Prikaz zadataka, funkcija koja postoji u Windowsu 10, ima novi dizajn. Ostale promjene koje se očekuju su: nove sistemske ikone, animacije, zvukove i widgete. Veći dio interfejsa i menija Starta, dobija veliku insipraciju iz otkazanog Windowsa 10X.
Windows 11 dobija novi font "Segoe UI Variable". Font je namijenjen da se bolje skalira sa modernim ekranima sa visokim DPI-jem, što stari UI Segoe nije mogao da radi.
Cijena nadogradnje
Postoje mogućnosti da bi se moglo besplatno prebaciti sa Windowsa 10 na novi Windows 11, a nadolazeći operativni sistem Windows 11 omogućava korisnicima da se prebace sa Windowsa 10 bez ikakvih troškova, i nadolazeći operativni sistem koristi istu licencu kao i Windows 10.
Hrvatska kopnena vojska
Hrvatska kopnena vojska je najveći vid Oružanih snaga Republike Hrvatske čija je uloga i namjena promocija i zaštita vitalnih nacionalnih interesa Republike Hrvatske, odbrana suvereniteta i teritorijalne cjelovitosti države. Temeljna zadaća je spriječiti prodor agresora u dubinu teritorije, sačuvati vitalne strateške objekte, osigurati mobilizaciju ratnog sastava i pobjediti agresora. Nositeljica je i organizatorica kopnene odbrane Republike Hrvatske.
Organizacija
mini|250px|desno|Pripadnici HKoV u svečanom stroju Osnovnu strukturu HKoV čini:
Tenkovi
===Oklopna vozila ===
Messier 47
NGC 2249 (također poznat kao ESO 57-SC82) je otvoreno zvjezdano jato i nalazi se u sazviježđu Zlatna riba. Prvo otkriće je napravio John Frederick William Herschel 23. decembra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Detektiv
Detektiv je osoba koja prikuplja dokaze i istražuje kriminalne radnje i zločine. Svoju dužnost može obavljati kao član policije ili u privatnom aranžmanu, kao privatni detektiv. Privatni detektiv mora imati dozvolu za rad kako bi obavljao svoj posao.
U mnogim evropskim policijskim sistemima, većina detektiva su fakultetski obrazovane osobe koje se uključuju u detektivski rad u okviru policije odmah nakon završenog fakulteta, bez potrebe da provedu određeno vrijeme u službi kao uniformirani policajci, za razliku od policijskog sistema SAD, gde je period službe u uniformi neophodan uslov da bi neko postao detektiv. S jedne strane, tvrdi se da detektivski posao ima malo sličnosti sa poslom koji obavlja uniformisani policajac, i da je zato za obavljanje ovog posla potrebna poptpuno drugačija obuka, kvalifikacije, kvaliteti i sposobnosti. Drugi, pak, tvrde da je neophodno da detektiv posjeduje poznavanje policijske procedure koju stiče upravo služeći u uniformi, i da ako je ne poznaje, to može otežavati saradnju sa uniformisanim policajcima.
Organizacija
Profesija detektiva u najvećim policijskim agencijama je organizovana u nekoliko odjela, pri čemu su svaki od njih specijalizovani u istragama po tipovima zločina ili po tipu operacije, npr: ubistva, pljačke, otimačina, krađa vozila, organizovani kriminal, nestale osobe, narkotici, prevare, i mnogi drugi.
Detektivi u književnosti
Profesija detektiva je čest motiv u književnosti. Vrlo često je detektiv glavni junak pisanog djela. Među najpoznatijim detektivima koji su bili junaci pisanih djela su:
Kvalifikacije za Evropsko prvenstvo u nogometu 1996 - grupa 3
Kvalifikacije za Evropsko prvenstvo u nogometu 1996 - grupa 3 bila je jedna od osam grupa u sklopu kvalifikacija za Evropsko prvenstvo 1996. U grupi je bilo pet reprezentacija, a primijenjen je Bergerov sistem takmičenja. Švicarska, kao prvoplasirana i Turska kao drugoplasirana ekipa u grupi kvalificirale su se na prvenstvo.
Utakmice
*Vrijeme odigravanja utakmica su prikazana po lokalnom vremenu mjesta gdje su utakmice igrane.
Soteska (Dolenjske Toplice)
mini|280px|Soteska, rimokatolička crkva "Sv. Erazmo" Soteska je naseljeno mjesto u sastavu općine Dolenjske Toplice, regija Jugoistočna Slovenija, Slovenija.
Žiberci
Žiberci su naseljeno mjesto u sastavu općine Apače, regija Pomurska, Slovenija.
Soteska (Dolenjske Toplice)
Historija
Do teritorijalne reorganizacije u Sloveniji nalazila se u sastavu stare općine Novo Mesto.
Stanovništvo
Na popisu stanovništva 2011. godine, Soteska je imala 165 stanovnika.
Žiberci
Historija
Do teritorijalne reorganizacije u Sloveniji nalazili su se u sastavu stare općine Gornja Radgona.
Stanovništvo
Na popisu stanovništva 2011. godine, Žiberci su imali 176 stanovnika.
Thomas Müller (čvor)
Thomas Müller jest ime više osoba iz njemačkog govornog područja:
Srebrniče
Srebrniče su naseljeno mjesto u sastavu gradske općine Novo Mesto, regija Jugoistočna Slovenija, Slovenija.
Historija
Do teritorijalne reorganizacije u Sloveniji nalazile su se u sastavu stare općine Novo Mesto.
Stanovništvo
Na popisu stanovništva 2011. godine, Srebrniče su imale 112 stanovnika.
Napomena: ''U 1987. smanjeno za dio naselja koji je priključen naselju Potok (općina Straža).''
Felix Zwayer
Felix Zwayer njemački je nogometni sudija. Također je agent za nekretnine.
Karijera
Osim što redovno sudi u prvoj Bundesligi, također sudi u Evropskoj ligi i Ligi prvaka. Sudio je na Evropskom prvenstvu U-19 2013, kao i u kvalifikacijama za Svjetsko prvenstvo 2014. Pravdu je dijelio na historijskoj utakmici između Bosne i Hercegovine i Litvanije, kada je Bosna i Hercegovina prvi put izborila plasman na Mundijal.
Godine 2005. bio je uključen u skandal s namještanjem utakmica u čijem je centru bio Robert Hoyzer, sudija u 2. Bundesligi, koji je uzeo mito za nekoliko utakmica u kojima je sudio. Zwayer mu je bio pomoćnik u jednoj od njih i primio je mito od 300 eura kako bi Wuppertaler SV izbjegao kritične trenutke. U januaru te godine Zwayer i još trojica visokorangiranih sudija obavijestili su Nogometni savez Njemačke (DFB) o Hoyzerovom namještanju. Zwayer je dobio šestomjesečnu suspenziju, ali je odluka držana u tajnosti nekoliko godina sve dok njemačke novine Die Zeit nisu objavile DFB-ov tajni dosje.
Dana 21. februara 2016. isključio je trenera Bayer Leverkusena Rogera Schmidta u utakmici protiv Borussije Dortmund nakon rasprave o dosuđenom slobodnom udarcu koji je doveo do gola Borussije, jedinog gola na toj utakmici. Schmidt je najprije odbio napustiti klupu, uzrokovavši da Zwayer prekine utakmicu i izvede igrače s terena. Prekid je trajao osam minuta da bi utakmica bila nastavljena bez Schmidtovog prisustva na terenu.
Zwayera je FIFA odabrala za jednog od sudija u VAR-sobi za Svjetsko klupsko prvenstvo 2017. te za Svjetsko prvenstvo 2018. u Rusiji, prvi Mundijal na kojem je nova tehnologija upotrijebljena.
Fortuna
Fortuna (, ekvivalent grčkoj boginji Tyche) je boginja sreće i personifikacija sreće u rimskoj religiji koja je, uglavnom zahvaljujući kasnoantičkom piscu Boetiju, ostala popularna kroz srednji vijek, barem do renesanse. Njen prikaz sa povezom preko očiju i dalje je važna figura u mnogim aspektima današnje italijanske kulture, gdje dihotomija fortuna / sfortuna (sreća / nesreća) igra istaknutu ulogu u svakodnevnom društvenom životu, također predstavljena vrlo čestim refrenom "La [dea] fortuna è cieca" (latinski Fortuna caeca est ; "Sreća [boginja] je slijepa").
Fortuna se često prikazuje s gubernakulumom (brodskim kormilom), loptom ili Rota Fortunae (točkom sreće, kojeg prvi spominje Ciceron) i rogom izobilja. Mogla bi donijeti sreću ili lošu sreću: mogla bi biti predstavljena kao prekrivena i slijepa, kao u modernim prikazima Lady Justice, osim što Fortuna ne drži ravnotežu. Fortuna je postala simbol hirovosti života. Bila je i boginja sudbine: kao Atrox Fortuna, odnijela je mlade živote unuka princepsa Augusta Gaja i Lucija, budućih nasljednika Carstva. (U antici je bila poznata i kao Automatia.) desno|mini| Fortuna sa Pontizmom 2. vijek, mermer, visina: 1,55 m, u Muzeju historije i arheologije alt=|mini| Heraldička Fortuna na grbu Glückstadta. Za Fortuninog oca se govorilo da je Jupiter i kao i on, i ona je mogla biti izdašna (Copia). Kao Annonaria štitila je zalihe žita. Posvećen joj je 11. jun: 24. juna proglašena je kultom na festivalu Fors Fortuna. Čini se da Fortunino ime potiče od Vortumne (ona koja vrti godinu). lijevo|mini| ilustracija Al-Birunija (973-1048) različitih faza mjeseca, iz perzijskog Kitab al-tafhim U astrologiji pojam Pars Fortuna predstavlja matematičku tačku u zodijaku izvedenu uzdužnim položajima Sunca, Mjeseca i Ascendenta (znak u porastu) u natalnoj karti pojedinca. Predstavlja posebno korisnu tačku u horoskopskoj karti. U arapskoj astrologiji ove i slične tačke se nazivaju arapskim dijelovima.
Al-Biruni (973 – 1048), matematičar, astronom i učenjak iz 11. vijeka, koji je bio najveći zagovornik ovog sistema predviđanja, naveo je ukupno 97 arapskih dijelova, koji su se široko koristili za astrološke konsultacije.
Smolenja vas
Smolenja vas je naseljeno mjesto u sastavu gradske općine Novo Mesto, regija Jugoistočna Slovenija, Slovenija.
Historija
Do teritorijalne reorganizacije u Sloveniji nalazila se u sastavu stare općine Novo Mesto.
Stanovništvo
Na popisu stanovništva 2011. godine, Smolenja vas je imala 487 stanovnika.
Napomena: ''U 1984. smanjeno za dio naselja koji je sa izdvojenim dijelovima iz naselja Potov Vrh i Sela pri Ratežu spojen u novo samostalno naselje Petelinjek.''
David Kamhi
David Kamhi bio je bosanskohercegovački violinist. Rođen je 1936. u Sarajevu. Završio je Prvu mušku gimnaziju, zatim Srednju muzičku školu, a diplomirao je i magistrirao na Muzičkoj akademiji u Sarajevu. Nekoliko godina je proveo na na Moskovskom državnom konzervatoriju "P. I. Čajkovski", i u Rimu na Muzičkoj akademiji "Santa Cecilia".
Bio je profesor violine, viole i metodike na Muzičkoj akademiji u Sarajevu. Imao je solističke koncerte u Bosni i Hercegovini, regiji i Evropi. Dvadeset godina bio je predsjednik Udruženja muzičkih umjetnika Bosne i Hercegovine.
Sefardikom se bavio duže vrijeme, uz održavanje predavanja, i objavljivanje radove. U periodu 1993–1995. bio je član Savjeta Predsjedništva Republike Bosne i Hercegovine za vanjske poslove te savjetnik u Ambasadi Republike Bosne i Hercegovine u Španiji 1995. i 1996. Od 1992. do 1997. bio je potpredsjednik jevrejskog kulturnog i humanitarnog društva La Benevolencija, Jevrejske općine u Sarajevu i glavni urednik glasila Bilten.
Umro je u Sarajevu 12. marta 2021.
Kamna Gora
Historija
Do teritorijalne reorganizacije u Sloveniji nalazila se u sastavu stare općine Slovenske Konjice.
Stanovništvo
Na popisu stanovništva 2011. godine, Kamna Gora je imala 122 stanovnika.
Zrnasti sloj
thumb|250px|Histološki presjek epiderme. Stratum granulosum obilježen je blizu centra. Zrnasti sloj kože (lat. stratum granulosum) je tanki sloj ćelija u epidermi. Keratinociti koji migriraju  iz podloge stratum spinosum postaju poznati kao granularne ili zrnaste  ćelije u ovom sloju. Ove ćelije sadrže keratohijalinske granule koje su ispunjene proteinima bogatim histidinom i cisteinom za koje se čini da vežu zajedno keratinske filamente. Prema tome, glavna funkcija keratohijalinih granula je vezanje intermedijarnih keratinskih filamenata.
Na prijelazu između ovog sloja i stratum corneum ćelije izlučuju lamelarna tijela (koja sadrže lipide i proteine) u vanćelijski prostor. To dovodi do stvaranja hidrofobne lipidne ovojnice koja je odgovorna za barijerna svojstva kože. Istovremeno ćelije gube svoja jedra i organele uzrokujući da zrnate ćelije postanu nežive u [korneocit]]ima  u rožnom sloju.
Spisak gradova u Crnoj Gori
Republika Crna Gora ima 49 službenih gradova i naselja gradskog (urbanog) tipa.
Napomena: Uže gradsko područje Grada Bijelog Polja obuhvata naseljena mjesta: Babića Brijeg, Centar, Ćukovac, Gornji dio grada, Kruševo, Lipnica, Medanovići, Nikoljac, Pruška i Rijeke.
Raketne fregate klase Kotor
Klasa Kotor (poznata i kao VPBR – Veliki Patrolni Brod) je klasa brodova koja se proizvodila u bivšoj SFRJ s namjerom da zamijeni starije razarače te da čini okosnicu ratne flote.
Dizajn i razvoj
Klasu Kotor pokreće CODAG pogonska grupa koja se sastoji od jedne plinske turbine M8G maksimalne snage 14720 kW te pokreće jedan propeler. Plinska turbina se rijetko upotrebljava, a namjenjena je ubrzavanju u kratkom vremenu u borbenim uvjetima. Ostatak pogona čine dva Pielstick SEMT 12 PA 6V 280 dizelska motora koji imaju maksimalnu snagu od 3648 kW a pokreću dva propelera te čine osnovni pogon koji se najčešće koristi.
Naoružanje
Za površinsku borbu, Kotor koristi 4 sovjetske protivbrodske rakete P-21 (samonavođenje) ili P-22 (aktivno radarsko navođenje) (NATO naziv SS-N-2 Styx) koje imaju minimalni domet od 8, a najveći od 80 km. Rakete imaju masu bojeve glave od 480 kg te mogu letjeti na visinama od 25 ili 50 metara pri brzini od 0,9 Mach.
Artiljerijsko naoružanje fregate se sastoji od jednog univerzalnog dvocijevnog automatskog topa AK-726 kalibra 76,2 mm i dva topa AK-230 kalibra 30 mm.
Za PVO odbranu broda od napada iz zraka koristi se raketni sistem Osa-M (NATO naziv SA-N-4 Gecko). Sastoji se od radio-ručno vođenih raketa RZ-13, dvostrukog sklopivog lansera ZIF-122, uređaja za upravljanje gađanjem i trenera za obuku operatera. Raketa RZ-13 može efikasno uništavati ciljeve koji lete na visini od 50–6000 m i na udaljenostima do 15 km. Sistem Osa-M je jednokanalan po cilju i dvokanalan po raketi.
Za protivpodmorničku borbu Kotor koristi dva lansera protivpodmorničkih dubinskih bombi RBU-6000 koji su smješteni na pramcu broda.
Radari i senzori
Kotor je opremljen sa više senzora za otkrivanje i praćenje ciljeva. Za praćenje zračne i površinske situacije koristi se radar MR-302 dometa 110 km za prosječan radarski zračni cilj, dok je radar Decca RM 1226 namijenjen za navigaciju. Radarski sistem MPZ-301 (Pop Group) se koristi za upravljanje vatrom raketnog sistema Osa-M, a za upravljanje artiljerijskom vatrom koriste se relativno savremeni nadzorni i nišanskk radari sistema 9LV-200 MK-2 i nišanski radar MR-104 Ris, starije generacije. Od ostalih senzora brod ima aktivni sonar, detektor radijacije, detektor laserskog ozračenja i detektor radarskog ozračenja. Za odbranu od protivbrodskih raketa, fregata ima lansere IC i radarskih mamaca tipa Barricade.
Prva gimnazija (Sarajevo)
Prva gimnazija u Sarajevu najstarija je srednjoškolska ustanova u Bosni i Hercegovini. Osnovana je 1879. ukazom Zemaljske vlade, a odlukom austrijskog cara i ugarskog kralja Franje Josipa. Dan škole se proslavlja 6. aprila.
Historija
175px|mini|desno|Godišnji izvještaj Realne gimnazije 1881/82. školske godine Prvi direktor škole bio je dr. Ivan Branislav Zoch. Prve školske godine škola imala je 42 učenika. Do 1919. gimnazija je bila muška škola. Prva zgrada u kojoj se škola nalazi bila je zgrada Ruzdije u Halilbašićevoj ulici, poslije koje se škola seli u Salomovu zgradu na uglu Jefićeve ulice kod Sarajevske katedrale. U današnju zgradu škola se preselila 1889.
Škola je 1883. u Trstu osvojila drugu nagradu na austrougarskoj školskoj izložbi, ispred škola iz Beča i Budimpešte.
Nastavni jezik škole bio je "balkanski zemaljski jezik sa latinskim i ćiriličnim pismom". Škola je bila veoma dobro opremljena, a kabineti, učila i udžbenici bili su uređeni po najvišim didatičkim mjerilima i dostignućima tadašnjeg vremena.
Nazivi
• 3
Učenici
Za 140 godina postojanja kroz školu je prošlo skoro 40.000 učenika. Najpoznatiji učenici su:
Direktori
Tokom postojanja gimnazije, škola je imala 21. direktora, i to: • 3
Zgrada Srpskog kulturno-prosvjetnog društva "Prosvjeta"
Zgrada Srpskog kulturno-prosvjetnog društva Prosvjeta u Sarajevu, nalazi se na raskršću ulica Obala Kulina bana i Sime Milutinovića u Sarajevu. Komisija za očuvanje nacionalnih spomenika, na sjednici održanoj od 20. do 26. januara 2009. godine, donijela je odluku da se zgrada, proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović (predsjedavajući), Ljiljana Ševo. Zgrada se danas nalazi u vlasništvu Srpskog kulturno-prosvjetnog društva „Prosvjeta“ u Sarajevu.
Historija
Od dolaska austrougarske vlasti 1878. godine, na području Bosne i Hercegovine osnovano je nekoliko kulturno-prosvjetnih društava. Osnovni cilj kulturno-prosvjetnih društava bio je pomaganje sirotinje, učenika, te prosvjećivanje naroda:
Arhitektura
Do pojave stilskih elemenata secesije u arhitekturi u Bosni i Hercegovini 1898. godine, proteklo je punih dvadeset godina. Tadašnji arhitekti pratili su moderna zbivanja i secesija je relativno brzo prihvaćena. Arhitektura Bosne i Hercegovine ušla je u novu fazu umjetničkog uticaja, ali nije uticala da se u potpunosti odbace tradicionalni stilovi, prvenstveno u izgradnji sakralnih i javnih objekata.
U početku je secesija imala formalni pristup, gdje se vanjskim efektima nastojao stvoriti arhitektonski utisak blizak secesiji, uz primjenu raznih ukrasnih elemenata. .
Opis
Promatrajući primjere arhitekture secesije u Sarajevu, zgrada Srpskog kulturno-prosvjetnog društva "Prosvjeta" spada u jedan od vrijednih primjera. Građena je kao trokatnica, nepravilne tlocrtne osnove, ukupnih dimenzija 24 m x 13,50 m. Visina je oko 23 m. Prizemlje zgrade korišteno je za poslovne prostorije. Na prvom katu smještene su sobe za igranje, dva salona, soba za razgovor, garderoba, ostava i biblioteka. Prostorije na drugom i trećem katu predviđene su za stambene jedinice.
Oblikovanje alegorijske figure Prosvjete, u formi piramidalne kompozicije, smještene na atici iznad trećega kata, pripada naslijeđu baroka. Rad je kipara Miše Stevića. Skupinu čine: alegorijska figura "Prosvjete" na čije se krilo oslanja dijete, figure srpskog seljaka, građanina i dječaka te različiti simbolički motivi: orao, knjiga, vijenci, globus i dr.
Žihlava
Žihlava je naseljeno mjesto u sastavu općine Sveti Jurij ob Ščavnici, regija Pomurska, Slovenija.
Srednje Grčevje
Historija
Do teritorijalne reorganizacije u Sloveniji nalazilo se u sastavu stare općine Novo Mesto.
Žihlava
Historija
Do teritorijalne reorganizacije u Sloveniji nalazila se u sastavu stare općine Gornja Radgona.
Srednje Grčevje
Stanovništvo
Na popisu stanovništva 2011. godine, Srednje Grčevje je imalo 90 stanovnika.
Žihlava
Stanovništvo
Na popisu stanovništva 2011. godine, Žihlava je imala 77 stanovnika.
Krvareće žuto tijelo
Krvareće žuto tijelo (lat. corpus hemorrhagicum) je privremena struktura koja se formira neposredno nakon ovulacije iz jajničkog folikula, jer se urušava i puni se krvlju koja se brzo zgrušava. Nakon što trauma zacijeli, slijedeća se struktura naziva corpus luteum (koja zauzvrat postaje corpus albicans prije nego što se degenerira). Ponekad za vrijeme ovulacije mali krvni sudovi puknu, a šupljina puknutog folikula napuni se ugruškom krvi, corpus hemorrhagicum.
152. brdska brigada
152. brdska brigada vojna je jedinica koja je tokom rata u Bosni i Hercegovini djelovala u sastavu Prvog korpusa Armije Republike Bosne i Hercegovine.
Formirana je 27. maja 1992. po naređenju Predsjedništva kao 12. pješadijska brigada "Hadži Lojo". Ime je dobila po Salihu Vilajetoviću, jednom od sarajevskih predvodnika otpora austro-ugarskoj okupaciji 1878. U njen sastav ušlo je šest odreda iz TO Starog Grada: Odred Vratnik, Odred Sedrenik, Odred Gazin Han, Odred Kovači, Odred Medrese i Romanijski odred. U transformacijama koje su nastupile nakon nastanka 1. korpusa 12. brigada rasformirana je, a od njenog ljudstva i materijalno-tehničkih sredstava stvorena je 2. brdska brigada.
U februaru 1993. broj brigada u Sarajevu trebao se smanjiti na osam motorizovanih brigada, a 2. brdska brigada trebala je uz 1. i 10. brdsku brigadu ući u sastav 7. motorizovane brigade. Međutim, 7. motorizovana brigada nije formirana, a 2. brdska brigada ojačana je 4. protivdiverzantskim odredom Gazin Han i 2. protivdiverzantskim odredom Vratnik iz Općinskog štaba odbrane Stari Grad. Ulaskom u 12. diviziju preimenovana je u 152. brdsku brigadu. 13. oktobra 1995. došlo je do spajanja brigada iz Starog Grada (152. i 115. brdske brigade) u 121. brdsku brigadu.
Od ljeta 1993. brigada je učestvovala u borbama izvan Sarajeva. Od marta 1994. jedan bataljon brigade djelovao je u kontinuitetu u zoni odgovornosti Operativne grupe 1, odnosno 14. divizije.
Šest pripadnika brigade odlikovano je Zlatnim ljiljanom, najvišim ratnim priznanjem.
Klokočovnik
Klokočovnik je naseljeno mjesto u sastavu općine Slovenske Konjice, regija Savinjska, Slovenija.
Historija
Do teritorijalne reorganizacije u Sloveniji nalazio se u sastavu stare općine Slovenske Konjice.
Stanovništvo
Na popisu stanovništva 2011. godine, Klokočovnik je imao 155 stanovnika.
Monera
Monera je carstvo koje sadrži jednoćelijske organizme sa prokariotskom ćelijskom organizacijom (nemajući membrane jedra), kao što su bakterije. Podizanje roda Monera na status kao koljene, prvi je predložio Ernst Haeckel 1866. godine.
Nakon toga, ovaj filum je uzdignut na rang carstva, 1925. godine, što je predložio Édouard Chatton. Posljednja općeprihvaćena mega-klasifikacija sa taksonom Monera bila je petocarski klasifikacijski sistem kojeg je uspostavio Robert Whittaker u 1969. Trodomenski sistem taksonomije uveo je Carl Woese, 1977. godine, koja odražava evolucijsku historiju života, a organizmi koji pripadaju taksonu Monera su podijeljeni u dva domena:
Većina bakterija pripadaju taksonu Monera. Međutim, cijanobakterije (često nazivane plavo-zelene alge) su prvobitno klasificirane pod Plantae zbog njihove sposobnosti da obavljaju proces fotosinteze.
Haeckelova klasifikacija
U novolatinskom jeziku imenica Monera i njemačka imenica Moneren / Moneres su izvedene iz starogrčke imenice μονήρης - moneres, koja, po Hekelu, znači "jednostavno". Međutim, to zapravo znači "sam, usamljeni". Haeckel također opisuje protiste iz roda Monas u njegovoj knjizi od 1.866 stranica, a sa dvije stranice o monerama. Neformalni naziv člana Monera je prvobitno bio moneron, ali se kasnije koristi naziv monera. Zbog nedostatka opisa karakteristika, filum nije u potpunosti podijeljen, ali rodovi u njemu su bili svrstani u dvije grupe:
Sindrom XXYY
Sindrom XXYY  je anomalija spolnih hromosoma u kojoj muškarci imaju dodatni X i Y hromosom. Ljudske ćelije obično sadrže dva spolna hromosoma, po jedan od majke i oca. Žene obično imaju dva X hromosoma (XX), a muškarci jedan X i jedan Y (XY). Pojava barem jednog Y hromosoma s pravilno funkcionirajućim genom SRY čini muškarca. Stoga su ljudi sa XXYY genotipski muškarci. Muškarci s XXYY sindromom imaju 48 hromosoma, umjesto tipskih 46. Zbog toga se XXYY sindrom ponekad zapisuje kao sindrom 48, XXYY ili 48, XXYY. Procijenjeno je da se javlja jedan na svakih 18.000–40.000 rođenih muškaraca.
Srednji Globodol
Srednji Globodol je naseljeno mjesto u sastavu općine Mirna Peč, regija Jugoistočna Slovenija, Slovenija.
Sindrom XXYY
Ispoljavanje
Neki znakovi i simptomi ovog stanja uključuju: • Kašnjenja u razvoju
Srednji Globodol
Historija
Do teritorijalne reorganizacije u Sloveniji nalazio se u sastavu stare općine Novo Mesto.
Sindrom XXYY
Ispoljavanje
• Oštećenje govora
Srednji Globodol
Stanovništvo
Na popisu stanovništva 2011. godine, Srednji Globodol je imao 57 stanovnika.
Sindrom XXYY
Ispoljavanje
• Ispad ponašanja i promjena raspoloženja
• Intelektualno oštećenje
• Poremećaj deficita pažnje i hiperaktivnosti (ADHD) simptomi
• Poremećaji spektra autizma
• Visok rast
• Skolioza
• Klinodaktilija
• Nizak tonus mišića
• Ravne noge
• Odložen spollni razvoj
• Nespušteni testisi
• Nizak testosteron
Uzrok
Sindrom 48, XXYY je stanje povezano sa X i Y hromosomima (spolnim hromosomima). Ljudi obično imaju 46 hromosoma u svakoj ćeliji. Dva od 46 hromosoma, poznata kao X i Y, nazivaju se spolnim hromosomima jer određiju hoće li osoba razviti muške ili ženske spolne karakteristike. Žene obično imaju dva X hromosoma (46, XX), a muškarci po jedan X i Y hromosom (46, XY). Sindrom 48, XXYY je posljedica prisustva dodatne kopije oba spolna hromosoma u svakoj muškoj ćeliji (48, XXYY). Dodatne kopije gena na X hromosomu ometaju muški spolni razvoj, sprečavajući normalno funkcioniranje testisa i smanjujući nivo testosterona. Mnogi geni se nalaze samo na X ili Y hromosomu, ali geni u područjima poznatim kao pseudoautosomne regije, prisutni su na oba polna hromosoma. Dodatne kopije gena iz pseudoautosomnih regija dodatnog X i Y hromosoma doprinose znacima i simptomima sindroma 48, XXYY; međutim, specifični geni nisu identificirani u 48,XXYY.
Genetika
Sindrom 48, XXYY nije nasljedan; obično se javlja kao slučajan događaj tokom stvaranja reproduktivnih ćelija (jajašca i sperma). Greška u diobi ćelijaa zvana hromaridno nerazdvajanje rezultira reproduktivnom ćelijom s abnormalnim brojem hromosoma. U sindromu 48, XXYY, dodatni spolni hromosomi gotovo uvijek dolaze iz spermatozoida. Nedisjunkcija može dovesti do toga da spermatozoid dobije dva dodatna spolna hromosoma, što rezultira spermatozoidom sa tri spolna hromosoma (jedan X i dva Y-a). Ako takav spermatozoid oplodi normalnu jajnu ćeliju s jednim X hromosomom, rezultirajuće dijete imat će dva X hromosoma i dva Y hromosoma u svakoj tijesnoj ćeliji.
U malom procentu slučajeva, sindrom 48, XXYY je rezultat nedisjukcije spolnih hromosoma u 46, XY embrionu, vrlo brzo nakon oplodnje. To znači da je normalna ćelija sperme s jednim Y hromosomom oplodila normalnu jajnu ćeliju s jednim X hromosomom, ali odmah nakon oplodnje, nedisjunkcija spolnih hromosoma prouzrokovala je da embrion dobije dva dodatna spolna hromosoma, što je rezultiralo embrionom 48, XXYY.
Dijagnoza
U dijagnozi r XXYY sindroma radi se analiza kariotipa. Tretman se sastoji od lijekova, terapija ponašanja i intenzivne podrške zajednice.
Upravljanje
Pacijente obično mora pratiti endokrinolog. Ako je prisutan hipogonadizam, treba razmotriti liječenje testosteronom kod svih pogođenih osoba, bez obzira na kognitivne sposobnosti, zbog pozitivnih efekata na zdravlje kostiju, mišićnu snagu, umor i izdržljivost, uz moguće koristi od mentalnog zdravlja i ponašanja.
Većina djece sa XXYY ima određena zaostajanja u razvoju i poteškoće u učenju. Stoga bi ove aspekte trebalo provjeriti i nadgledati: psihologija (kognitivni i socijalno-emocijski razvoj), govorno-jezična terapija, radna terapija i fizioterapija. Trebalo bi ugovoriti konsultacije s razvojnim pedijatrom, psihijatrom ili neurologom za izradu plana liječenja koji uključuje terapije, intervencije u ponašanju, obrazovnu potporu i psihotropne lijekove za simptome ponašanja i psihijatrijskih smetnji. Uobičajene dijagnoze, kao što su smetnje u učenju/ID, ADHD, poremećaji iz autističnog spektra, poremećaji raspoloženja, i drugi psihički problemi trebaju se razmotriti, pregledati i liječiti. U ovoj se skupini vide dobri odgovori na standardni tretman lijekovima zbog nepažnje, impulzivnosti, anksioznosti i nestabilnosti raspoloženja, a takav tretman može pozitivno uticati na akademski napredak, emocionalno blagostanje i dugoročni ishod.
Loša finomotorna koordinacija i razvoj drhtaja u rukopisu mogu učiniti sporim i mukotrpnim, a radnu terapiju i klavijature treba uvesti u ranoj dobi kako bi se olakšali školski zadaci i vještine samopomoći. Obrazovne poteškoće treba procijeniti potpunom psihološkom procjenom kako bi se utvrdile razlike između verbalnih vještina i vještina izvođenja te identificirale individualne akademske potrebe. Ekspresije jezičkih vještina često su pogođene tokom cijelog života, a intervencije logopeda usmjerene na izražajne jezične vještine, dispraksiju i jezičku pragmatiku mogu biti potrebne u odrasloj dobi. Prilagodljive vještine (životne vještine) značajno su područje slabosti, zbog čega je potrebna podrška u zajednici za gotovo sve takve osobe u odrasloj dobi.
Prognoza
Pacijenti u osnovi imaju normalno očekivano trajanje života, ali zahtijevaju redovno medicinsko praćenje.
Major League Soccer 2007.
Format
Takmičilo se 13 ekipa koje su bile podijeljene u dvije divizije. Najbolji tim na kraju regularnog dijela sezone je osvojio trofej Supporters' Shield. Pet timova iz Zapadne konferencije i tri tima iz Istočne konferencije na kraju regionalnog dijela sezone su igrali play-off za pobjednika MLS kupa.
Deportacija
thumb|Deportacija etničkih Njemaca iz [[Sudeti|Sudetske oblasti nakon 2. svjetskog rata]] Deportacija predstavlja protjerivanje jedne ili više osoba iz mjesta stanovanja ili države. Danas se pod ovim pojmom uglavnom podrazumijeva protjerivanje stranih državljana, dok se protjerivanje državljana unutar matične države naziva progonstvo, izgnanstvo, ili kazneno premještanje. Deportacija je bila prisutna još u drevnoj ljudskoj praksi tako da je poznat slučaj deportacije koje je naredio Kušro I, Sasanidski kralj Perzije, kada je deportovano oko 292.000 građana, robova, i zarobljenih ljudi u njegov novi grad Ktesifon 542. godine p.n.e. U novije vrijeme najpoznatiji slučaj deportacije je bilo protjerivanje Židova koje su vršili nacisti i njihovi saradnici tokom 2. svjetskog rata.
Unutrašnja deportacija
Osim vanjske deportacija kada se skupina nad kojom se vrši deportacija protjera iz države koju je nastanjivala, postoji i deportacija unutar države, kada se pojedinac ili grupa ljudi prisilno preseli u drugi dio iste države. Jedan od razloga unutrašnje deportacije može biti i bojazan da bi skupina stanovništva koja se deportuje mogla pomoći neprijatelju u ratu ili tokom pobune. Takav primjer imamo tokom američkog građanskog rata kada je američka država Georgia deportovala 400 mlinskih radnica pod sumnjom da su simpatizeri snaga sa sjevera.
Tokom Drugog svjetskog rata, lider SSSR-a Josif Staljin je naredio deportaciju Volških Nijemaca, Čečena, Krimskih Tatara, Ukrajinaca i pripadnika drugih naroda u područja udaljena od fronta, uključujući centralni i zapadni dio Sovjetskog Saveza. 26. februara 2004. godine Evropski parlament je deportacije Čečena okarakterisao kao čin genocida.
Koble
Koble su naseljeno mjesto u sastavu općine Slovenske Konjice, regija Savinjska, Slovenija.
Historija
Do teritorijalne reorganizacije u Sloveniji nalazile su se u sastavu stare općine Slovenske Konjice.
Stanovništvo
Na popisu stanovništva 2011. godine, Koble su imale 123 stanovnika.
IC 4943
IC 4943 (također poznat kao ESO 233-28 i PGC 64102) je eliptična galaksija koja je udaljena oko 136 miliona sg od Zemlje i nalazi se u sazviježđu Teleskop. Najveći prečnik je 1,40 (56 hiljada sg) a najmanji 1,1 uglovnih minuta (44 hiljade sg). Prvo otkriće je napravio Lewis Swift 8. jula 1897. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Katul
Katulove pjesme su nadaleko cijenjene od strane savremenih pjesnika, značajno utjecavši između ostalih na Ovidija i Vergilija. Nakon ponovnog otkrića u kasnom srednjem vijeku, Katul je ponovo pronašao ljubitelje poput Petrarke. Eksplicitne seksualne slike koje koristi u nekim svojim pjesmama šokirale su mnoge čitaoce. Ipak, na mnogim nivoima nastave, Catullus se smatra izvorom za nastavnike latinskog.
Kukavičko jezero
Kukavičko jezero nalazi se u neposrednoj blizini sela Kukavice, na jugoistočnom dijelu Kupreškog polja, 10-ak km sjeveroistočno od Kupresa u Bosni i Hercegovini. Smješteno je ispod južnih obronaka planine Stožer.
To je glacijalno jezero površine 3.750 m2 i najveće jezero u kupreškoj općini, u kojoj, uz dva manja glacijalna jezera, Turjaču i Rastičevsko, postoji više od 20 vrtača glinenog podnožja u kojima se zadržava voda, čineći jezerca prečnika između 100 i 200 m, od kojih neka imaju vlastite izvore vode.